સેંટ પીટસબર્ગ, તા.11: ડિફેન્ડર સેમુઅલ ઉમટિટીના શાનદાર ગોલની મદદથી ફ્રાંસ રોમાંચક સેમિ ફાઇનલમાં બેલ્જિયમને 1-0થી હરાવીને ફીફા વર્લ્ડ કપ-2018ના ફાઇનલમાં પહોંચી ગયું છે. મેચનો એકમાત્ર ગોલ ઉમટિટીએ હેડરથી પ1મી મિનિટે કર્યો હતો. આ સાથે ફ્રાંસની ટીમ ત્રીજીવાર ફાઇનલમાં જગ્યા બનાવવામાં સફળ રહી છે. ફ્રાંસ તેના યજમાન પદ હેઠળના વર્લ્ડ કપમાં 1998માં ફાઇનલમાં બ્રાઝિલને હરાવીને ચેમ્પિયન થયું હતું. જ્યારે 2006ના વર્લ્ડ કપ વખતને તેની ઇટાલી સામે પેનલ્ટી શૂટઆઉટમાં હાર થઇ હતી. બીજા સેમિની ટીમ ઇંગ્લેન્ડ - ક્રોએશિયા વચ્ચે જે વિજેતા બનશે તેની સામે ફ્રાંસ રવિવારે ફાઇનલ રમશે.